钦定古今图书集成/明伦汇编/氏族典/第032卷 > 《郑樵通志》 > 以国为氏〈周异姓国〉
## 钦定古今图书集成/明伦汇编/氏族典/第032卷 > 《郑樵通志》 > 以国为氏〈周异姓国〉

封氏，姜姓。炎帝裔孙钜为黄帝师，胙土命氏。至夏后
氏之世，封父列为诸侯，今开封府封丘有封父亭，即
封父所都之地。至周失国，子孙为齐大夫，遂居渤海
蓨县。裔孙岌，后汉侍中、凉州刺史。后又有贲氏，改为
封氏，魏姓也，望出武陵。宋元符登科有封赓，大观登
科有封祥，怀州人。